(कोरियाई भाषा में) पिताजी, मैं घर आ गया।
हंसू, तुमने दोबारा देर कर दी।
मुझे संदेश पहुँचाने एक लिए शहर के उस पार जाना पड़ा।
तुम एक शिक्षक हो, डाकिया नहीं।
शायद उन्हें यह याद दिलाना ज़रूरी है।
हाँ।
चलो भी! मुझे भूख लगी है।
चलो चलकर खाना खाएँ।
चलो चलें।
हंसू! हंसू!
(जापानी भाषा में) तो तुम्हारे पिताजी ने मुझे जो बताया, वह सच है?
तुम गणित में उनसे बेहतर हो?
यह सुनकर हैरानी हुई कि उन्होंने ऐसा कहा,
क्योंकि वे मुझे बस मेरी ग़लतियाँ ही बताते रहते हैं।
यह एक अच्छे पिता की निशानी है।
केवल बेवकूफ़ ही अपने बच्चों की यूँ ही तारीफ़ करते हैं।
तो मेरे लिए काम करना कब शुरू कर सकते हो?
मेरे कई व्यवसाय हैं जिन्हें संभालने की ज़रूरत है।
मैं किसी ऐसे को ढूँढ रहा हूँ जो तुरंत गिनती कर सके।
आपके लिए काम करना उसका सौभाग्य होगा, बॉस,
पर अभी वह एक रईस अमरीकी परिवार के लिए
गणित के टीचर के रूप में काम कर रहा है।
जैसा कि आप जानते हैं,
हम जैसे लोगों के लिए इस तरह की नौकरी एक दुर्लभ अवसर है।
तो तुम भी अमरीकियों के तलवे चाट रहे हो?
होम्स परिवार मुझ पर मेहरबान है।
बेशक़ होंगे।
जब कोई नकारात्मक परिणाम नहीं होते हैं, तो मेहरबान होना आसान होता है।
यह समय की बर्बादी है।
तुम्हारी जापानी भाषा,
काफ़ी बेहतर हो गई है।
पर अगर तुम हम में से एक बनना चाहते हो, तो तुम्हें ज़्यादा मेहनत करनी होगी।
गेंता, तुम बेहतर हो गए हो।
योकोहामा 1923
पचिंको
तुम वही बचकाना बर्ताव कर रहे हो, जैसा लोग कहते हैं।
अगर तुम जीवन में सफल होना चाहते हो, तो तुम्हें मेहनत करनी होगी।
अपने पिताजी से पूछो।
अगर ज़रूरत नहीं है, तो मैं उनसे पूछकर ख़ुद को कष्ट नहीं दूँगा।
इतनी जल्दी कष्ट महसूस कर रहे हो?
कम से कम शाम तक भी नहीं रुक पाए?
उस समय तुम्हारी शिकायतें झेलना आसान होता है।
आप मज़ाक उड़ा रही हैं, पर मुझे सच में गुस्सा आ रहा है, माँ।
सच में? और तुम्हें गुस्सा क्यों आ रहा है, बेटा?
तुम्हें खाना नहीं मिल रहा है?
आश्रय की ज़रूरत है?
शायद तुम्हें कोई बीमारी है जो लाइलाज है?
-मैं डॉक्टर को बुलाऊँ? -मुझे गुस्सा आता है जब आप ऐसा करती हैं।
पर यह करना ज़रूरी है।
कृपया कुक को बता दो कि डिनर नौ बजे परोसना ही होगा।
आज रात महत्वपूर्ण अतिथि आ रहे हैं। सब कुछ सटीक होना होगा।
"एसेज़ ऑन द थ्योरी ऑफ़ नंबर्स।"
हंसू, तुम्हें सच में यह सब समझ आता है?
हाँ।
वाह। मैं प्रभावित हुई।
पर सच में, माँ, मुझे एक विचार सूझा है। क्यों न हम हंसू को अपने साथ ले चलें?
वह अगले साल येल में मेरे लिए काफ़ी मददगार साबित होगा।
वरना, मैं फ़ेल हो जाऊँगा। आप यह जानती हैं।
यह अच्छा विचार है।
वह पिताजी से बात करेंगी।
पिताजी से याद आया,
हंसू, जाकर उन्हें यह पहुँचा दोगे?
मैं जा रही हूँ।
पर तुम, वह नकारात्मक विचार त्याग दो।
कोशिश करो, ठीक है?
मुझे तुम्हारी यह बातें समझ नहीं आ रही हैं।
तुम उस देश में निवेश की गई एक बड़ी पूंजी के बारे में
बात कर रहे हो, जो हमारा है भी नहीं।
अरे, मैं ख़ुद से पूछता हूँ क्या वे चाहते हम यहाँ रहें या उन्हें हमारे पैसे चाहिए।
इससे क्या फ़र्क पड़ता है?
जब तक कि हम मुनाफ़ा कमा रहे हों।
पर कब तक?
शायद योकोहामा ने हमारे तौर-तरीके अपना लिए हों, पर बाकी के देश का क्या?
उनके पास हमारे तौर-तरीकों का विरोध करने का मौका था।
और अब, सच में,
जब इस देश ने वह स्वीकार कर ही लिया है, तो वे कैसे विरोध करेंगे?
मैं तुमसे कह रहा हूँ, प्रगति के
परिवर्तन के विरुद्ध जाने की ग़लती मत करो।
क्योंकि तुम जानते हो ऐसे लोगों के साथ क्या होता है?
वह हम ही हैं जिन्हें सारे पैसे मिलेंगे।
ख़ैर…
देखो।
यह नौजवान कौन है जो मुझे बचाने आ गया?
एक और संदेश।
संदेश मिल गया।
अब, बताओ।
इन दिनों मेरा बेटा कैसा कर रहा है?
वह पूरी कोशिश करता है, सर।
तो, अब भी प्रगति नहीं हुई है।
शाम के मज़े लो।
वह काफ़ी होशियार है।
यह देखना दिलचस्प होगा कि वह कितना सफल होगा।
क्या हमें शाप है कि हमें कभी अपना खिलाड़ी नहीं मिलेगा?
ऐसे बचकाने विचार से अपनी समझदारी का अपमान मत करो।
याद रहे, तुम उनमें से एक नहीं हो।
पर अमरीकी, वे इतनी सारी चीज़ों में अच्छे क्यों हैं?
तुम्हें केवल एक ही चीज़ में अच्छा होना ज़रूरी है।
बस एक।
पर चाहे वह चीज़ जो भी हो, सुनिश्चित करना कि तुम उसमें बेहतरीन बनो।
क्या आपका इशारा गणित से है?
वह तो बस एक ज़रिया है।
नहीं, मैं अन्य लोगों के लिए पैसे बनाने में अच्छा हूँ।
तो क्या आप हमारे लिए थोड़े पैसे नहीं बना सकते?
मैंने क्या कहा था?
एक इंसान को केवल एक ही चीज़ में अच्छा होना ज़रूरी है।
तो मुझे किस में अच्छा होना चाहिए?
तुम्हें लगता है तुम्हारे पास विकल्प होगा?
ज़्यादातर समय, तुम चाहो या न चाहो,
तुम मना नहीं कर पाओगे।
पहले आप, पिताजी।
और क्या आपको मेरी उम्र में पता था?
मुझे लगा था कि मैं अपने पिताजी की तरह मछुआरा ही बनूँगा।
तब ऐसा ही होता था।
पर तुम,
तुम मछुआरे नहीं बनोगे।
न कोई बैक रूम, न सट्टेबाजी की पर्चियाँ,
और न ही फ़र्श पर से ख़ून साफ़ नहीं करोगे।
चाहे तुम जिसमें भी अच्छे बने, वह हमें बॉक्सिंग हॉल से बाहर निकालेगी।
शायद वे मुझे अपने साथ अमरीका जाने के लिए कहेंगे।
येल में।
वे तुम्हारी पढ़ाई का खर्चा उठाएँगे?
नहीं।
मेरे लिए नहीं, एंड्रू के लिए।
उनके उस बेकार बेटे के लिए?
अगर उसके पास विशेषाधिकार नहीं होता, तो यह दुनिया उसे निगल जाती।
उसके बजाय, मेरे बेटे को उस अनुविता का बोझ उठाना होगा।
पर, पिताजी,
वे कहते हैं कि अमरीका में हमारे जैसे लोग भी सफल हो सकते हैं।
"हमारे जैसे लोग।"
हमारी उम्मीदों और सपनों को हमसे दांव पर लगवाकर,
इसी तरह वे हमें बेवकूफ़ बनाते हैं।
पर चाहे जो हो,
मैं चाहता हूँ कि तुम वह दांव खेलो।
तुम अमरीका जाओगे।
पर आपका क्या?
मेरा क्या?
आप हमेशा कहते हैं कि हम एक टीम हैं,
कि हमें हमेशा साथ रहेंगे।
शायद समय हो गया है कि हम अपना नज़रिया बदलें।
नीचे क्यों देखना जब तुम ऊँची उड़ान भर सकते हो?
यह ऊपर देखने का समय है।
हंसू,
तुम्हारे पास वे चीज़ें करने का मौका है, जो मैं कभी नहीं कर पाया।
रात के आसमान में, तो तारे होते हैं।
वे एक-दूसरे के क़रीब दिख सकते हैं, पर, सच्चाई में, वे एक-दूसरे से काफ़ी दूर होते हैं।
इतनी दूर कि हम कल्पना भी नहीं कर सकते।
पर फिर भी,
यहाँ नीचे से,
वे अविभाज्य दिखते हैं,
है न?
एक जाम।
यह क्या है?
मैंने यह पहले कभी नहीं किया।
कसम से।
मैंने कुछ पैसे उधार लिए।
पैसे मिलते ही मैं वह लौटाने वाला था।
मुझे तुरंत पैसों की ज़रूरत थी,
वरना, मैं आपसे नहीं कहता।
मैं बेहद शर्मिंदा हूँ।
कृपया, मुझे कुछ घंटे दीजिए। मैं पैसे ले आऊँगा।
तुम्हें जानते हो अगर तुम भागे तो क्या होगा।
पर मैं कहाँ जाऊँगा?
मेरा एक बेटा है।
उसके रहते मैं कहीं नहीं भागूँगा।
तुम्हारे पास दोपहर की घंटी बजने तक का समय है।
जी, दोपहर तक।
मैं वादा करता हूँ।
मैंने तुम्हें चेतावनी दी थी कि वह लड़की एक आफ़त है।
पिताजी।
पिताजी!
आपको कितने पैसे चुकाने हैं?
दो सौ।
पर तुमने मुझे सुना।
मैं तुरंत लौटाने वाला था।
आपने वह पैसे चुराए।
नहीं।
उसने मुझसे भीख माँगी। मैं क्या करता?
आप मना कर देते।
तुम्हारे लिए यह कहना आसान है
क्योंकि तुम्हारा कभी किसी महिला के साथ रिश्ता नहीं रहा है।
पर एक दिन, तुम प्यार में पड़ोगे,
और तुम भी, उसके सामने हार जाओगे।
मैं वह नहीं करूँगा जो आपने किया।
कभी नहीं।
माफ़ करना मेरी वजह से तुम्हें इतनी परेशानी हुई।
पर मैंने सोचा नहीं था कि तुम इस हद तक जाओगे।
तुम जानती हो कि मैं गरीब हूँ।
हाँ।
ख़ैर,
जो हुआ सो हुआ।
पर मुझे वह पैसे तुरंत लौटाने होंगे।
कितना बचा है?
जो तुमने खरीदा, क्या उसे वापस लौटा सकती हो?
मैंने वह ख़ुद पर खर्च नहीं किए।
मैंने वह पैसे एक दोस्त को दे दिए।
तुमने वह पैसे उधार दिए?
नहीं।
मुझे वह पैसे कभी वापस नहीं मिलेंगे।
वह… वह ऐसा ही है।
तुम सबसे समझदार इंसान हो, और फिर भी…
मैं जाकर श्री होम्स से मिलता हूँ।
नहीं।
अगर मैंने उन्हें अपनी स्थिति बताई,
तो वह मुझे पैसे उधार दे देंगे।
और अगर उन्होंने तुम्हें अमरीका न ले जाने का फ़ैसला लिया तो?
अब किसे इसकी परवाह है?
आप जानते नहीं हैं कि रयोचि कितना ख़तरनाक है?
तुम जा रहे हो। यह अंतिम फ़ैसला है।
नहीं।
एहसान फ़रामोश!
तुम्हारे लिए इतने बलिदान करने के बाद, तुम मेरी अवज्ञा करने का साहस कर रहे हो?
पिताजी।
तुम्हारी आँखों में,
मैं एक बेहूदा आदमी की परछाई देख रहा हूँ।
मैं आपके बारे में ऐसा नहीं सोचता हूँ।
जाओ! जाओ!
मैं चाहता हूँ कि तुम उस जहाज़ में चढ़ो
और इस भद्दी जगह से निकल जाओ!
मैं नहीं जाऊँगा!
सुनो!
जाओ।
और कभी वापस मत लौटना।
कभी नहीं!
नहीं।
मैं आपको छोड़कर नहीं जाऊँगा।
मैं तुम्हें दोबारा कभी नहीं देखना चाहता, सुना तुमने?
अब तुम ख़ुद के बल पर जीयो! यहाँ से निकलो!
पिताजी!
अब से…
तुम्हें अपने दिल से मेरा ख़्याल निकालना होगा।
इससे तुम्हारा ही भला होगा।
यही एकमात्र तरीका है।
रुको। तुम यह देखना नहीं चाहोगे।
जब तक क़र्ज़ा उतर नहीं जाता, मैं यहीं काम करूँगा।
उसका इससे कोई वास्ता नहीं है।
कृपया उसे जाने दीजिए।
जितने घंटे ज़रूरी हों, मैं काम करूँगा।
मुझे तनख़्वाह देने की भी ज़रूरत नहीं है।
पर मेरे बेटे को इसमें शामिल मत कीजिए।
क्या सोचते हो क्या होगा
जब लोगों को पता चलेगा कि तुमने मेरे यहाँ चोरी की और मैंने कुछ नहीं किया?
इस दुनिया में, बस यही मायने रखता है कि लोग तुम्हें किस नज़रिए से देखते हैं।
और इस तरह की शर्मिंदगी पीछा नहीं छोड़ती है।
मुझे अपनी परवाह नहीं है।
मुझे केवल अपने बेटे की चिंता है।
वह जिस लड़के को पढ़ाता है, उसका परिवार उसे अमरीका ले जा रहा है।
अगर आप मुझे मरने को कहें, तो मैं मर जाऊँगा!
पर उसे यह मौका दोबारा कभी नहीं मिलेगा।
कृपया, उसे छोड़ दें।
यह क़र्ज़ा मैं उतारूँगा।
बॉस!
पिताजी।
उठिए, पिताजी।
गेंता।
एक पिता का प्यार एक नेक चीज़ है।
मैं ख़ुद भी एक पिता हूँ।
पर यह ज़रूरी है कि
शीर्ष पर बैठा आदमी आदेश बनाए रखे, चाहे वह भ्रम मात्र क्यों न हो।
मेरा मानना है कि उदारता ज़्यादा शक्तिशाली हो सकती है।
तो चलो देखें कि उदारता से तुम्हें कितनी सफलता मिलती है, बच्चे।
यह क्या…
यहाँ से निकलो! हंसू, भागो!
हंसू!
हंसू।
हंसू!
दोपहर 12:10 बजे
होश में आओ! चलो!
ऊँचे स्थान पर चलो!
और भी झटके आ सकते हैं। भागो!
इस तरफ़!
हमें इसके गुज़रने का इंतज़ार करना होगा।
क्या आप सच में ऐसा करते?
क्या आप मेरे पिताजी को मार देते?
उसके सम्मान की ख़ातिर,
उसे क़र्ज़ उतारना था।
पर जो मौत उसे मिली…
यहाँ आने के बाद से,
मुझे अपने पिताजी को इतने अपमान सहते हुए देखना पड़ा है।
और मैं उन्हें उस हाल में छोड़ आया…
मुझे पता है कि मेरे लिए काम करने के लिए तुम्हारे पिताजी को अपने स्वाभिमान से समझौता करना पड़ा था।
तो उसके बलिदान को व्यर्थ होने मत दो।
तुम्हें पता है तुम्हें क्या करना है।
उस यैंकी परिवार के साथ जाओ, सुना तुमने?
और यह सब भूल जाओ, उसे भी भूल जाओ।
मुझे पता नहीं मैं क्या करूँ।
वह मेरे पिता हैं।
-उनके सिवा मेरा कोई नहीं था! -उठो!
ध्यान से देखो!
आज केवल तुम ही पीड़ित नहीं हो।
आज, अनगिनत नए अनाथ हैं।
पर ऐसे समय में ही,
एक आदमी अपनी क़िस्मत बनाता है।
ऐसे लोग होंगे जो पीड़ित होंगे और आगे बढ़ेंगे,
और ऐसी भी लोग होंगे जो अपने दुःख में डूबे रहेंगे।
उन बेवकूफ़ों में से एक मत बनो।
मैं अपने परिवार को ढूँढने जा रहा हूँ।
तुम जाओ।
जाओ एक नई ज़िंदगी बनाओ।
हंसू?
एंड्रू।
तुम्हारा हाल देखो। हे भगवान।
तुम्हारे पिताजी कहाँ हैं?
अरे, हंसू।
यह बहुत बुरा हुआ।
तुम अब भी हमारे साथ चल रहे हो, है न?
तुम्हें पता होना चाहिए कि हम वापस नहीं लौटेंगे।
मैं आपके साथ जाना चाहता हूँ।
कृपया यह सब लाद दो।
और, एंड्रू, चांदी का दीपाधार। वह बटलर की पैंट्री में है।
उसे वापस घर के अंदर नहीं जाना चाहिए।
वह तुरंत लौट आएगा। है न?
मेरी मदद करो।
रुको।
हाँ, हमें जाना होगा।
श्री होम्स?
वह…
वह नाव तैयार करने गए हैं। हम तुरंत रवाना होंगे।
यह गाड़ी यहीं छोड़ दीजिए।
रास्ते बर्बाद हो गए हैं।
तो फिर हम समंदर तक कैसे पहुँचेंगे?
-नहीं, हम उस रास्ते से नहीं जा सकते। -वही एकमात्र रास्ता है।
गाड़ी भूल जाओ।
रास्ते बर्बाद हो चुके हैं।
अपने परिवारों को ढूँढो।
-माँ? -एंड्रू!
-माँ! -श्रीमती होम्स!
माँ! हंसू!
एंड्रू!
माँ, जल्दी कीजिए! इस तरफ़! भागिए!
तुम।
रात 8:48 बजे
क्या हुआ?
तुम क्या कर रहे हो?
अब तुम बाहर आ सकते हो।
अब तुम्हें छिपने की ज़रूरत नहीं है।
बाहर आओ।
मैं यहाँ हूँ।
कृपया बैठो।
तुम्हारे पास शराब है?
दुर्भाग्यवश, सब ज़मीन पर गिर गई।
हम चाय परोस सकते हैं।
क्या आपका परिवार सुरक्षित है?
मैं घर नहीं जा पाया। मंदिर के पास वाला पुल टूट गया है।
स्टेशन के पीछे वाले रास्ते जल रहे हैं।
जब मैं तुमसे मिला, मैं पार्क के बग़ल वाले पुल की ओर जा रहा था।
पर अगर हम इसी रास्ते से जाएँ, मैं उन तक पहुँच सकता हूँ।
मुझे उम्मीद है कि वे सुरक्षित हैं।
क्या हुआ? क्या हुआ?
नेगिशी जेल से कई लोग भाग निकले हैं।
भागने वालों में तीन सौ कोरियाई कैदी शामिल हैं।
अब वे इसी तरफ़ आ रहे हैं।
मैंने सुना है कि वे काफ़ी अरसे से भागने की योजना बना रहे थे।
अब वे इस आपदा की आड़ का फ़ायदा उठा रहे हैं।
तो वे और क्या करते?
जलकर मर जाते?
पर किसे पता वे क्या परेशानी खड़ी करेंगे।
हमारी महिलाएँ और बच्चे सड़कों पर हैं।
हम इतने ख़तरनाक लोगों से उनकी रक्षा कैसे करें?
शांत हो जाओ।
तुमने सुना? कोरियाई लोगों का एक दल भाग निकला है!
उन्हें यहाँ पैदल पहुँचने में घंटों लगेंगे…
पर, वे यहाँ पहुँच चुके हैं और मैंने सुना कि वे लूट मचा रहे हैं।
मिस, तुमने यह कहाँ सुना?
-तुम कौन हो? -मैं वह हूँ जो सवाल पूछ रहा है। अब जवाब दो।
कुँए से पानी मत पीना।
वे कह रहे हैं कि कोरियाई लोगों ने उसमें ज़हर डाल दिया है।
झूठे अफ़वाहें फ़ैलाना बंद करो।
चलो। मुझे मेरे परिवार को ढूँढना है।
धन्यवाद। कितने पैसे दूँ?
आज, कुछ देने की ज़रूरत नहीं है।
कुछ हो रहा है। मेरे क़रीब रहो।
वह उनमें से एक है। हम उसका कैसे विश्वास करें?
हमारी मदद करो!
मैं इस खलिहान के मालिक को जानता हूँ।
खलिहान में जाओ।
वह तुम्हें अंदर छिपने ज़रूर देगा।
जल्दी करो! जल्दी!
-वह क्या कह रहा है? -वह मालिक को जानता है।
उसने कहा कि खलिहान में जाओ। जल्दी करो!
तुम्हें भी उनके साथ ही छिपना चाहिए।
समय नहीं है। गाड़ी में घुसो!
जल्दी करो!
हिलना मत। साँस भी मत लेना।
-जल्दी करो! -उन्हें ढूँढो!
चार आदमी इस तरफ़ भागे थे। वे कहाँ गए?
उन्होंने क्या किया?
मैंने सुना कि कोरियाई लोग पूरे शहर में दंगे फ़ैला रहे हैं।
और भी है।
वे टूटे हुए घरों में जाकर क़ीमती चीज़ें चुरा रहे हैं।
हमें उन्हें पकड़ना होगा, वरना वे सब लूट लेंगे।
जानवर कहीं के।
हमारे साथ ऐसा करने की उनकी हिम्मत कैसे हुई?
हमने उन्हें आश्रय दिया,
नौकरियाँ दीं
और हमें यह सिला मिला।
तुमने उन्हें देखा या नहीं? बताओ।
वे भाग रहे हैं।
हाँ, हमने उन्हें देखा था।
वे चार थे।
वे उस तरफ़ गए!
चलो!
वहाँ क्या है?
बस खलिहान है।
अच्छा हुआ कि मालिक यहाँ मौजूद नहीं है।
पर वापस लौटने के बाद यह बर्बादी देखकर चौंक जाएगा।
जाकर देखो।
तुमने सुना नहीं उन्होंने क्या कहा? उन्होंने कहा कि वे उस तरफ़ नहीं गए।
शायद वे अंदर घुस गए हों जब तुम्हारा ध्यान नहीं था।
वे चालाक हैं।
वे मिल गए! वे यहाँ हैं!
चलो चलें!
इसे आग लगा दो!
हमें जाना होगा।
तुम कुछ नहीं कर सकते।
वे तुम्हें भी आग में झोंक देंगे।
रात 2:12 बजे
मैं उनमें से कुछ लोगों को जानता हूँ।
पिताजी!
हमने तुम्हारा इंतज़ार किया और फिर हमें लगा कि हमने तुम्हें खो दिया।
और पक्का तुमने यही कामना की होगी।
माफ़ करना कि मैंने तुम्हें निराश किया।
ऐसे समय में मज़ाक कैसे कर सकते हो?
क्योंकि अब हम दोबारा एक साथ हैं।
हंसू, आओ।
हम कुछ समय तक इसकी देखभाल करेंगे।
तुम्हें अब भी अपने पिता का क़र्ज़ चुकाना है।
एक सितम्बर, 1923, को
कांतो क्षेत्र में 7.9 तीव्रता का भूकंप आया था।
एक लाख से ज़्यादा जानें गईं,
निर्दोष कोरियाई लोगों सहित
जो उस तबाही के बाद जापानी गिरोहों के हाथों
बलि के बकरे बने।
मारे गए कोरियाई लोगों की सही संख्या विवादित है…
पर कई इतिहासकार हताहतों की संख्या हज़ारों में बताते हैं।
मिन जिन ली की किताब पर आधारित
उप-शीर्षक अनुवादक: मून कलिता